GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinski načelnik**

KLASA: 311-08/19-04/1

URBROJ: 2186/03-01/1-19-1

Cestica, 21.10.2019.

Temeljem članka 46. Statuta Općine Cestica ( „Službeni vjesnik Varaždinske županije“ broj 17/18), članka 30. Programa poticanja razvoja malog i srednjeg poduzetništva na području Općine Cestica za razdoblje 2018. – 2021. ( „Službeni vjesnik Varaždinske županije“ broj 33/18) te Odluke o izmjenama i dopunama Programa poticanja razvoja malog i srednjeg poduzetništva Općine Cestica za razdoblje 2018. – 2021. (Službeni vjesnik Varaždinske županije broj 18/19 ), Općinski načelnik Općine Cestica, dana 21.10.2019. godine objavljuje

**JAVNI POZIV**

**za dodjelu potpora male vrijednosti kroz Program poticanja razvoja malog i srednjeg poduzetništva na području Općine Cestica za razdoblje 2018. – 2021. – Podmjera 1.2. Oslobođenje plaćanja komunalnog doprinosa**

**I. PREDMET JAVNOG POZIVA**

Predmet javnog poziva (u daljnjem tekstu Poziv) je dodjela potpora male vrijednosti iz Mjere 1. «Bespovratne potpore za malo i srednje poduzetništvo iz Programa poticanja razvoja malog i srednjeg poduzetništva na području Općine Cestica za razdoblje 2018. – 2021» (u nastavku teksta «Program poticanja razvoja MSP».

Potpore male vrijednosti se dodjeljuju sukladno pravilima Europske komisije o pružanju potpore male vrijednosti poduzetnicima propisanim Uredbom Komisije (EZ) broj 1407/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Ureda o potporama male vrijednosti.

Sukladno članku 3. Uredbe o potporama male vrijednosti, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom trogodišnjeg fiskalnog razdoblja.

**II. SVRHA I CILJEVI JAVNOG POZIVA**

Svrha javnog poziva je provedba aktivnosti iz Podmjere 1.2. Oslobođenje plaćanja komunalnog doprinosa a kojom se nastoji potaknuti mikro, male i srednje poduzetnike na dodatna ulaganja u proširenje proizvodno – poslovnih kapaciteta.

Cilj ovog poziva je kroz oslobođenje plaćanja dijela komunalnog doprinosa kod ishođenja građevinske dozvole za proširenje i izgradnju novih poslovnih i proizvodnih prostora na području Općine Cestica, potaknuti MSP-ove na nova ulaganja na području Općine Cestica.

**III. KORISNICI SREDSTAVA**

Korisnici potpora po ovom pozivu mogu biti mikro, mala i srednja poduzeća koja obavljaju djelatnost na području Općine Cestica te ulažu u proširenje i/ili izgradnju novih poslovnih i/ili proizvodnih prostora na području Općine Cestica.

**IV. KRITERIJI ZA ISKLJUČENJE**

Potpora po ovom Programu se ne može dodijeliti:

1. Poduzetnicima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15)
2. Poduzetnicima koji nisu ispunili obveze vezane uz plaćanje dospjelih poreznih obveza prema državnom i općinskom proračunu i obveza zdravstveno i mirovinsko osiguranje
3. Poduzetnicima koji nemaju podmirene sve obaveze prema svojim zaposlenicima prema bilo kojoj osnovi
4. Prijavitelju koji je dobio državnu potporu ili potporu male vrijednosti za isti opravdani trošak projekta
5. Prijavitelju koji nije izvršio zatraženi povrat ili je u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora
6. Prijavitelju kojem je utvrđeno teško kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava
7. Prijavitelju koji je u sukobu interesa u predmetnom postupku dodjele bespovratnih sredstava
8. Poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000
9. Poduzetnicima koji djeluju u primarnoj proizvodnji poljoprivrednih proizvoda
10. Poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:

* ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;
* ako su potpore uvjetovane njihovim djelomičnim ili potpunim prenošenjem na primarne proizvođače;

1. Za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
2. Poduzetnicima za ulaganja u sektorima djelatnosti kockanja i klađenja, trgovanja ili proizvodnje robe vojne namjene, obrambenih proizvoda i nevojnih ubojitih sredstava, djelatnosti poslovanja nekretninama, financijske djelatnosti i djelatnosti osiguranja

**V. IZNOS I INTENZITET POTPORE**

U proračunu Općine Cestica za 2019. godinu sredstva za provedbu Podmjere 1.2. Oslobođenje plaćanja komunalnog doprinosa planirana su u razdjelu AOP 2019 – 00204 Razvoj gospodarstva, u iznosu od 15.000,00 kn.

Potpore će se dodjeljivati do iskorištenja planiranih proračunskih sredstava za 2019. godinu. U slučaju iskorištenja planiranih sredstava na službenim web stranicama Općine Cestica izdati će se obavijest o obustavi Poziva.

Maksimalni intenzitet potpore koje korisnik može ostvariti iznosi 50 % iznosa komunalnog doprinosa, utvrđenog Rješenjem izdanim od strane Jedinstvenog upravnog odjela Općine Cestica.

**VI. NAMJENA POTPORE I RAZDOBLJE PRIHVATLJIVOSTI TROŠKOVA**

Potpora se dodjeljuje u obliku djelomičnog oslobođenja plaćanja komunalnog doprinosa kod ishođenja građevinske dozvole koji je utvrđen u iznosu od 50%. Ovaj javni poziv vodi se u modalitetu trajno otvorenog poziva s rokom važenja do 2021. godine. Razdoblje prihvatljivosti troškova započinje s 01.01.2019. godine.

Planirana sredstva za provedbu ove podmjere planiraju se u proračunu Općine Cestica za svaku godinu trajanja Programa.

**VII. PRIHAVATLJIVI TROŠKOVI I JEDINIČNA OGRANIČENJA**

Prihvatljiv trošak po ovom pozivu predstavlja trošak komunalnog doprinosa kod ishođenja građevinske dozvole za rekonstrukciju/izgradnju/dogradnju građevinskog objekta na području Općine Cestica u svrhu obavljanja gospodarske djelatnosti u iznosu koji je utvrđen Rješenjem o plaćanju komunalnog doprinosa izdanim od strane Jedinstvenog upravnog odjela Općine Cestica.

**VIII. POSTUPAK DODJELE**

1. Objava Javnog poziva za podnošenje Prijava za dodjelu potpora male vrijednosti kroz Program poticanja razvoja MSP. – Podmjere 1.2. Oslobođenje plaćanja komunalnog doprinosa
2. Podnošenje prijave u Jedinstvenom upravnom odjelu Općine Cestica
3. Obrada prijava
   1. Faza I. Registracija projektne prijave
   2. Faza II. Administrativna provjera, provjera prihvatljivosti projekta i prijavitelja te usklađenost s odredbama Programa i Javnog poziva
   3. Izdavanje obavijesti o prihvatljivosti i donošenje Zaključka o oslobođenju plaćanja komunalnog doprinosa

Projektni prijedlozi se obrađuju prema redoslijedu zaprimanja do iskorištenja sredstava ili zaključno do 31.12.2019. godine. Postupak dodjele provodi Jedinstveni upravni odjel Općine Cestica.

Sve podnesene projektne prijave koje udovolje uvjetima javnog poziva do trenutka obustave poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se obrađuju redoslijedom zaprimanja u slučaju preraspodjele raspoloživih sredstava unutar pojedinih podmjera u sklopu mjere 1, temeljem članka 33. Programa poticanja razvoja MSP, do financijskog zaključenja proračunske godine.

**IX. SADRŽAJ PROJEKTNOG PRIJEDLOGA**

Podnositelj zahtjeva za dodjelu potpore male vrijednost u Jedinstveni upravni odjel Općine Cestica podnosi sljedeću dokumentaciju:

1. Prijavni obrazac 1\_ PP - MSP – M\_1.2/2019
2. Potvrdu nadležne porezne ispostave o nepostojanju dugovanja prema proračunu RH
3. Izjava prijavitelja o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele de minimis potpore (Obrazac 2)
4. Izjava o korištenim potporama male vrijednosti (Obrazac 3)

Ispunjenje kriterija podmirenih obveza prema Općinskom proračunu utvrdit će Povjerenstvo uvidom u službene evidencije Općine.

**X. NAČIN PODNOŠENJA PRIJAVA**

Dokumentacija Javnog poziva dostupna je u pisarnici Jedinstvenog upravnog odjela Općine Cestica i na web stranici Općine Cestica.

**XI. OBVEZE PRIJAVITELJA I KORISNIKA**

1. Prijavitelji podnošenjem Zahtjeva za dodjelu potpore jamče da će sredstva utrošiti za namjenu za koju je dodijeljena potpora.
2. Korisnici sredstava potpisivanjem Ugovora o dodjeli sredstava obvezuju se najkasnije u roku od tri godine pristupiti građenju temeljem građevinske dozvole a prema kojoj je utvrđena obveza plaćanja komunalnog doprinosa**.**

Ukoliko se utvrdi da su korisnici odobrena sredstva nenamjenski utrošili, ili nisu izvršili obveze iz potpisanog Ugovora o dodjeli de minimis potpore dužni su odobrena sredstva vratiti u Proračun Općine Cestica zajedno s obračunatom zakonskom zateznom kamatom i gube pravo sljedeće 3 (tri) godine na poticajna sredstva iz proračuna Općine Cestica.